Mayhem. Mayhem to je norwysko kapela, co szpilo muzyka ze zorty black metal. Bōła założōno we 1984 roku we Oslo. Kapela bōła jednym ze założycielōw norwyskij black metalowyj scyny, a muzyka ôd ônyj mioła fest siylny wpływ na zorta black metal. Wczaśno kariera Mayhem bōła fest kōntrowersyjno skuli ônych dziwackich kōncertōw, samobōjstwa śpiywoka Pera Yngve Ohlina (pseudōnim „Dead”) we 1991 roku a zabicio gitarzisty Øysteina Aarsetha („Euronymous”) we 1993 roku bez piyrwyjszego czōnka Varga Vikernesa („Count Grishnackh”) ze Burzum.